CELEX: 32004R1101
Language: hu
Date: 2004-06-10 00:00:00
Title: A Bizottság 1101/2004/EK rendelete (2004. június 10.) az állati eredetű élelmiszerekben található állatgyógyászati készítmények maximális maradékanyag-határértékeinek megállapítására szolgáló közösségi eljárás kialakításáról szóló, 1990. június 26-i 2377/90/EGK tanácsi rendelet I. és II. mellékletének módosításáról

12.6.2004   
            
            
               HU
            
            
               Az Európai Unió Hivatalos Lapja
            
            
               L 211/3
            
         
      A BIZOTTSÁG 1101/2004/EK RENDELETE
   
   (2004. június 10.)
   az állati eredetű élelmiszerekben található állatgyógyászati készítmények maximális maradékanyag-határértékeinek megállapítására szolgáló közösségi eljárás kialakításáról szóló, 1990. június 26-i 2377/90/EGK tanácsi rendelet I. és II. mellékletének módosításáról
   (EGT vonatkozású szöveg)
   AZ EURÓPAI KÖZÖSSÉGEK BIZOTTSÁGA,
   az Európai Közösséget létrehozó szerződésre,
   tekintettel a legutóbb az 546/2004/EK bizottsági rendelettel (1) módosított, az állati eredetű élelmiszerekben található állatgyógyászati készítmények maximális maradékanyag-határértékeinek megállapítására szolgáló közösségi eljárás kialakításáról szóló, 1990. június 26-i 2377/90/EGK rendeletre (2) és különösen annak 6., 7. és 8. cikkére,
   mivel:
   
               (1)
            
            
               A 2377/90/EGK rendelettel összhangban minden olyan farmakológiai hatóanyag tekintetében, amelyet a Közösségen belül élelmiszertermelő állatokon történő alkalmazásra szánt állatgyógyászati készítményekben használnak, fokozatosan maradékanyag-határértékeket kell meghatározni.
            
         
               (2)
            
            
               A maradékanyag-határértékeket azután szükséges meghatározni, hogy az állatgyógyászati készítmények bizottságán belül minden olyan lényeges információt megvizsgáltak, amely az érintett készítmény maradékanyagainak az állati eredetű élelmiszerek fogyasztójára vonatkozó ártalmatlanságára, valamint a maradékanyagoknak az élelmiszerek ipari feldolgozására gyakorolt hatására vonatkozik.
            
         
               (3)
            
            
               Az állatgyógyászati készítmények állati eredetű élelmiszerekben lévő maradékanyagaira vonatkozó maradékanyag-határértékek megállapítása során pontosan meg kell határozni azokat az állatfajokat, amelyekben a maradékanyagok jelen lehetnek, azokat a szinteket, amelyek a kezelt állatból nyert valamennyi megfelelő testszövetben jelen lehetnek (célszövet), valamint a maradékanyag természetét, amely a maradékanyagok nyomon követése szempontjából fontos (jelző maradékanyag).
            
         
               (4)
            
            
               A megfelelő közösségi joganyagban előírtak szerint a maradékanyagok ellenőrzése céljából a maradékanyag-határértékeket rendszerint a máj vagy a vese célszövetei tekintetében szükséges megállapítani. A nemzetközi kereskedelemben részt vevő hasított testekből azonban a májat és a vesét rendszerint eltávolítják, és ezért az izom-, illetve zsírszövetek tekintetében is minden esetben maradékanyag-határértékeket kell megállapítani.
            
         
               (5)
            
            
               A tojószárnyasokon, a tejelő állatokon vagy a mézelő méheken történő felhasználásra szánt állatgyógyászati készítmények esetében a tojás, a tej, illetve a méz tekintetében is meg kell határozni a maradékanyag-határértékeket.
            
         
               (6)
            
            
               A Tulathromycint be kell illeszteni a 2377/90/EGK rendelet I. mellékletébe.
            
         
               (7)
            
            
               A Diclazurilt be kell illeszteni a 2377/90/EGK rendelet II. mellékletébe.
            
         
               (8)
            
            
               E rendelet rendelkezései figyelembe vétele érdekében megfelelő időtartamot szükséges engedélyezni a rendelet hatálybalépése előtt annak érdekében, hogy a tagállamok számára lehetővé tegyék az esetleg szükséges kiigazítások elvégzését az érintett állatgyógyászati készítmények forgalomba hozatalára a legutóbb a 2004/28/EK irányelvvel (3) módosított 2001/82/EK európai parlamenti és tanácsi irányelvnek (4) megfelelően kiadott engedélyekben.
            
         
               (9)
            
            
               Az ebben az irányelvben előírt intézkedések összhangban vannak az állatgyógyászati készítmények állandó bizottságának véleményével,
            
         ELFOGADTA EZT A RENDELETET:
   1. cikk
   A 2377/90/EGK irányelv I. és II. melléklete az ezen irányelv mellékletében meghatározottak szerint módosul.
   2. cikk
   Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.
   A rendeletet a kihirdetését követő hatvanadik naptól kell alkalmazni.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2004. június 10-én.
      
         
            a Bizottság részéről
         
         Erkki LIIKANEN
         
         
            a Bizottság tagja
         
      
   
   
      (1)  HL L 87., 2004.3.25., 13. o.
   
      (2)  HL L 224., 1990.8.18., 1. o.
   
      (3)  HL L 136., 2004.4.30., 58. o.
   
      (4)  HL L 311., 2001.11.28., 1. o.
   
      MELLÉKLET
      A.   Az alábbi hatóanyag(ok) az I. mellékletbe kerül(nek) (Azon farmakológiailag aktív hatóanyagok listája, amelyekre vonatkozóan megállapítottak maximális maradékanyag-határértékeket).
      1.   Fertőzések elleni hatóanyagok
      1.2.   Antibiotikumok
      1.2.4.   Makrolidek
      
         
                     Farmakológiai hatóanyag(ok)
                  
                  
                     Jelző maradékanyag
                  
                  
                     Állatfajok
                  
                  
                     Maximális maradékanyag-határértékek
                  
                  
                     Célszövetek
                  
               
                     „Tulathromycin
                     
                  
                  
                     (2R,3S,4R,5R,8R,10R,11R,12S, 13S,14R)-2-etyyli-3,4,10,13-tetrahydroksi-3,5,8,10,12,14-heksametyyli-11-[[3,4,6-trideoksi-3-(dimetyyliamino)-ß-D-xylo-hexopy-ranosyl]oxy]-1-oxa-6-azacyclopent-decan-15-one tulathromycin egyenértékekben kifejezett maradékanyagok összege
                  
                  
                     Szarvasmarhafélék (1)
                     
                  
                  
                     100 μg/kg
                  
                  
                     zsír
                  
               
                     Sertésfélék
                  
                  
                     3 000 μg/kg
                  
                  
                     máj
                  
               
                     3 000 μg/kg
                  
                  
                     vese
                  
               
                     100 μg/kg
                  
                  
                     bőr + zsír
                  
               
                     3 000 μg/kg
                  
                  
                     máj
                  
               
                     3 000 μg/kg
                  
                  
                     vese
                  
               
      B.   Az alábbi hatóanyag(ok) a II. mellékletbe kerül(nek) (Azon hatóanyagok listája, amelyekre nem vonatkoznak maximális maradékanyag-határértékek).
      2.   Szerves vegyületek
      
         
                     Farmakológiai hatóanyag(ok)
                  
                  
                     Állatfajok
                  
               
                     „Diclazuril
                     
                  
                  
                     Minden kérődző (2)
                     
                     Sertésfélék (3)
                     
                  
               
      
         (1)  Emberi fogyasztásra tejet termelő állatoknál nem alkalmazható.”
      
         (2)  Kizárólag szájon át történő alkalmazásra.
      
         (3)  Kizárólag szájon át történő alkalmazásra.”